
Për miratimin e listës paraprake të pronave të paluajtshme publike, shtetërore, që transferohen në pronësi ose në përdorim të bashkisë së Elbasanit, qarku Elbasan

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 Për transferimin e pronave të paluajtshme publike të shtetit në njësitë e qeverisjes vendore”, me propozimin e Ministrit të Pushtetit Vendor dhe të Decentralizimit, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim të bashkisë së Elbasanit, qarku Elbasan, e cila i bashkëlidhet këtij vendimi.
Lista paraprake, sipas kërkesave të këshillit të kësaj bashkie, është pjesë e listës së inventarit të pronave të paluajtshme publike, shtetërore, që janë në juridiksionin territorial dhe administrativ të bashkisë së Elbasanit, miratuar me vendimin nr.154, datë 11.3.2004 të Këshillit të Ministrave “Për miratimin e listës së inventarit të pronave të paluajtshme shtetërore në bashkinë e Elbasanit”.
2. Ngarkohen Ministria e Pushtetit Vendor dhe e Decentralizimit dhe bashkia e Elbasanit për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Fatos Nano
Lidhja 1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	5,118,451-452
	Prona që përdoren për ushtrimin e  funksioneve në fushën e zhvillimit ekonomik.
	Në pronësi

	21-23;26
	Prona që përdoren për ushtrimin e funksioneve administrative.
	Në pronësi

	28,29
	Prona që përdoren nga partitë politike.

	Në pronësi

	51-112
	Prona që përdoren për realizimin e programeve arsimore.
	Në pronësi

	405-407,409-420
	Prona që përdoren për realizimin e funksioneve në shëndetin publik.
	Në pronësi

	238-247
265,266,267,268,269,456
	Prona që përdoren për realizimin e veprimtarive social-kulturore e sportive.
	Në pronësi

	248-259,263,264,271
	Monumente historike e kulturore dhe buste me interes vendor.
	Në pronësi

	272
	Prona që përdoren për realizimin e funksioneve sociale.
	Në pronësi

	280-399
	Prona që përdoren për strehim dhe mbrojtjen civile.
	Në pronësi

	400-402,490-617
641-656
	Infrastrukturë (rrugë vendore, lulishte) dhe shërbime publike
	Në pronësi

	486
	Varreza publike

	Në pronësi

	618-640

	Troje dhe hapësira
	Në përdorim

	124-237
	Prona që përdoren në fushën e bujqësisë e të ushqimit.
	Në pronësi




